Лисистрата/9
DRUGA POJAVA
Horovi
 
HOR STARACA 
Strofa 
Priču 
hoću da vam pričam jednu. Čuh je nekad 
dok još dečak bejah. 
Jednom beše neki mladić, Melanion zvan, 
od braka bežeć dođe on u pustinju, 
u gorama prebivo je, 
zeca onde lovio je, 
pleo mreže i vigove, 
i psa jednog imao je, ‐ 
i zbog mržnje nije kući; 
vraćao se. 
Gadio se on na žene. 
I mi smo ko Melanion, 
jer smo mudri i trezveni. 
HOROVOĐA MUŠKOG HORA 
Ja bih, stara, tebe poljubio. 
HOROVOĐA ŽENSKOG HORA 
(dižući pesnicu prema njemu) 
I bez luka ti ćeš plakat! 
HOROVOĐA MUŠKOG HORA 
Dići nogu i ritnut se! 
HOROVOĐA ŽENSKOG HORA 
Kakvo silno imaš grmlje! 
HOROVOĐA MUŠKOG HORA 
I Mironid beše rutav 
na tom mestu i crnoguz 
i strah svima dušmanima, 
HOR ŽENA 
Antistrofa 
I ja 
hoću da vam pričam priču jednu nalik 
na Melaniona! 
Jednom 
beše neki mračan čovek, Timoh zvan, 
nepristupan, ogradio se trnjem svud, 
pravi porod Eriniiin. 
Taj se Timon osamio 
i zbog mržnje svet ostavljo; 
mnogom kletvom proklinjo je 
sve muškarce, nevaljalce. 
Tako svagda 
mrzio je punom mržnjom 
na vas, rđe, na muškarce, 
i ženama bio mio! 
HOROVOĐA ŽENSKOG HORA 
Da li želiš da ti šamar dadem? 
HOROVOĐA MUŠKOG HORA 
To nikako! Uplaših se. 
HOROVOĐA ŽENSKOG HORA 
Ali nogom da te dernem? 
HOROVOĐA MUŠKOG HORA 
Svoju šumu otkrićeš mi! 
HOROVOĐA ŽENSKOG HORA 
Al' je ipak nećeš videt: 
ma i zašla u godine, 
na plamenu žiška ja sam 
svoju šumu osmudila. 
(Dolazi Lisistrata s Mirinom i drugim ženama) 
 

Лисистрата